**УНИВЕРЗИТЕТ У НИШУ Образац Д2**

**НАЗИВ ФАКУЛТЕТА**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Антић, Милан Александра | | | | | |
| Датум и место рођења | | | 25. 9. 1993. Ниш | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Србистика | | | | | |
| Звање | | | дипломирани филолог | | | | | |
| Година уписа | | | 2012. | | | | | |
| Година завршетка | | | 2016. | | | | | |
| Просечна оцена | | | 9,62 | | | | | |
| **Мастер студије, магистарске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија; модул српски језик | | | | | |
| Звање | | | мастер филолог | | | | | |
| Година уписа | | | 2016. | | | | | |
| Година завршетка | | | 2017. | | | | | |
| Просечна оцена | | | 10.00 | | | | | |
| Научна област | | | Историја српског језика | | | | | |
| Наслов завршног рада | | | *Језик у повељама краља Стефана Уроша I* | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија | | | | | |
| Година уписа | | | 2017. | | | | | |
| Остварен број ЕСПБ бодова | | | 120 | | | | | |
| Просечна оцена | | | 10,00 | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Александра Антић. „Статус суфикса -*џија*/-*чија* у *Црнотравском речнику* Радосава Стојановића“. *Филолог*, 2018, бр. 18, 254–269. | | | | | | M51 | |
| У раду се анализирају лексеме са турским суфиксом -*џија*/-*чија* у *Црнотравском речнику* Радосава Стојановића, који репрезентује лексику сврљишко-заплањског говора призренско-тимочке дијалекатске зоне. Анализи се приступа са семантичког и творбеног аспекта, а циљ је да се на основу семантичке разноврсности именица изведених помоћу овог суфикса, као и на основу разноврсности њихових основа, утврди статус овог суфикса у испитиваном говору. Закључује се да је у питању веома продуктиван суфикс, који подједнако често означава именицу из класе nomina agentis и nomina attributiva, те који открива и даље врло снажан утицај турског језика на српске говоре из балканског окружења. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 2 | Александра Антић. „Барокна геометрија реченице у делу *Кратка всемирна историја* (1831) Георгија Магарашевића“. *Зборник радова Филозофског факултета у Приштини*, 2019, XLIX/1, 141–163. | | | | | | М51 | |
| У раду се на тексту *Кратка всемирна историја* (1831) Георгија Магарашевића испитују особине реченице, настале под утицајем латинске и немачке синтаксе, карактеристичне за језик писаца који су стварали у периоду доминације барока у српској књижевности, а које се огледају у позиционирању инфинитива или предиката на крај реченице, постпозицији атрибута и антепозицији генитива у именским синтагмама, антепозицији објекта, присуству украса попут узвика, узвичних реченица и вокатива у реченици и сл. Испитивање је потврдило присуство наведених особина у језику Георгија Магарашевића, чиме се он у језичко-стилском погледу приближава осталим српским писцима који су стварали крајем 18. и у првој половини 19. века. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 3 | Александра Антић. „О неким графијским одликама *Барањског преписа Душановог законика*“. Филолог, 2020, бр. 21 (у штампи) | | | | | | М51 | |
| У раду се испитују графијске одлике Барањског преписа, једног од старијих преписа овог чувеног споменика српског средњовековног права, насталог негде крајем 15. и почетком 16. века. Анализирана су графијска решења за писање гласова /ј/, /lj/, /nj/, /ć/ и /đ/, као и гласовних група сачињених од ових консонаната и вокала, потом функција графеме *ѕ*, начин писања сугласничке групе *шт*, као и присуство грчких слова. Резултати филолошке анализе указују да је рукопис писан ненормализованим правописом у којем су присутне црте карактеристичне како за рашку, тако и за ресавску правописну школу. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 4 | Александра Антић. „Српскословенске и српске народне фонетске особине *Барањског преписа Душановог законика*“. *Баштина*, 2019, свеска 49, 91–109. | | | | | | М51 | |
| У раду се испитују следеће фонетско-фонолошке особине језика Барањског преписа Душановог законика: гласовна вредност полугласника, јата, промена вь- > у-, вокално л, прелаз л > о на крају слога/речи, резултати јотовања пс \*tj \*dј, као и специјалног јотовања, те промене у групама чьт-, вьс-. Имајући на уму припадност текста законицима, који су према узусима српске средњовековне писмености били писани језиком у којем се сједињују особине „високог стила црквенословенске традиције са оплемењеним народним језиком”, циљ овог истраживање је био да се на овом нивоу језичке анализе открије удео српскословенских језичких црта са једне и српских народних фонетско-фонолошких црта, са друге стране. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 5 | Александра Антић. „О неким синтаксичким одликама повеља краља Стефана Уроша I“. *Годишњак за српски језик*, 2018, година XXIX, број 16, 7‒20. | | | | | | М52 | |
| Повеље које се везују за име краља Стеафана Уроша I жанровски припадају пословноправним списима, настали су у периоду 1243–1265. године, а разликују се и по провенијенцији (2 су настале у дуборвачкој, а 3 у рашкој канцеларији). У раду се испистују следеће, по речима ауторке најрепрезентативније, синтаксичке особености језика ових текстова: декомпоновани предикат, рефлексивне и пасивне птц. конструкције, конструцкије за исказивање посесивности и бројне конструцкије. Закључује се да су прве две особине биле функионалностилске особине језика повеља, док се код других ради о старијим начинима исказивања одређених значења, које сведоче и о променама у синтаксичком систему српског народног језика, као целине. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 6. | Александра Антић. „Трагом Белићевих *Дијалеката источне и јужне Србије*“. *Теме*, 2017, XLI/4, 1153–1155. | | | | | | М27 | |
| У питању је научна критика, односно приказ зборника радова са научног скупа посвећеног раду Александра Белића, одржаног у Нишу у априлу 2015. године, а поводом стодесетогодишњице од појаве његове књиге *Дијалекти источне и јужне Србије*. У приказивању зборника А. Антић је веома успешно представила основне теме овог скупа и тиме обавестила научну јавност о садржају овог зборника. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 7. | Александра Антић. „О једном типу српске терминолошке лексике у 18. и 19. веку“. *Баштина*, 2018, свеска 45, 489–491. | | | | | | М56 | |
| У питању је научна критика, односно приказ књиге Исидоре Г. Бјелаковић, *Терминологија код Срба у 18. и 19. веку* (*математичка географија и картографија)*. Приказана књига представља допринос историји српског књижевног језика из предстандрадне епохе, а посебно допринос историјског лексикографији српског језика. А. Антић је успела да представи све важне делове монографије, тако да је научна јавност могла да стекне утисак о каквој монографији је реч. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 8. | Александра Антић. „Надежда Д. Јовић. О језику путописа *Поклоњеније гробу Господњу* (1734) Андреја Петковића, Ниш, 2017“. *Годишњак за српски језик*, 2019, број XXX, 107‒112. | | | | | | М57 | |
| У питању је научна критика, односно приказ књиге Надежде Јовиће посвећене језику путописа *Поклоњеније гробу Господњу* Андреја Петковића из 1734. године. Приказана књига предочава опис графије, као и свих језичких нивоа текста насталог у последњој фази српскословенске писмености, са посебним освртом на удео српских народних и српскословенских језичких елемената, што је последица диглосије. У њеном приказивању ауторка на зналачки начин региструје све важне резултате спроведеног истраживања и предочава их научној јавности. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | **НЕ** |
| *Образложење* | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Надежда Јовић, редовни професор | | | | | | |
| Ужа научна област за коју је изабран у звање | | Српски језик | | | | | | |
| Датум избора | | 16. 10. 2017. | | | | | | |
| Установа у којој је запослен | | Филозофски факултет Универзитета у Нишу | | | | | | |
| Е-пошта | | nadezda.jovic@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Јовић, Надежда*,* Аналитизам у деклинацији у српским и македонским средњовековним споменицима, у: Л. Тантуровска (ур.), *Јазикот и културата – состојби и предизвици*, Меѓународна научна конференција „Јазикот и културата – состојби и предизвици“ (6 и 7 ноември 2018 године), Скопје : Институт за македонски јазик „Крсте Мисирков“, 2019, 119–127. | | | | | | M 14 | |
| 2 | Јовић, Надежда, Стереотипи у српским средњовековним медицинским списима, у: *Сборник с доклади от Четиринадесетите международни славистични четения София*, 26–28 април 2018 г., Том първи: *Езикознание*. София: Университетско издателство „Св. Климент Охридски“, 2019, 437–446. | | | | | | M 14 | |
| 3 | Јовић, Надежда, Именице на *-ост, -ота, -ство* у песничким делима Петра II Петровића Његоша, у: *Научни састанак слависта у Вукове дане 43/2, Његош у свом времену и данас*, Београд : Међународни славистички центар, 2014, 565–577. | | | | | | M 14 | |
| 4 | ЈОВИЋ, Надежда, Особине банатских говора у путопису Андреја Петковићаиз 1734. године, *Зборник Матице српске за филологију и лингвистику* LIX/2, Нови Сад, 2016, 37– 47. | | | | | | M 24 | |
| 5 | ЈОВИЋ, Надежда, Партиципи, глаголски прилози и придеви у Хиландарском медицинском кодексу, *Зборник Матице српске за филологију и лингвистику* LIV/1, Нови Сад, 2011, 79–86. | | | | | | M 24 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | / |  |  |
| 2. | / |  |  |
| 3. | / |  |  |
| 4. | / |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | **НЕ** |
| *образложење* | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | *Језик Барањског преписа Душановог законика* | | | | | | |
| Научно поље | | | Друштвено-хуманистичке науке | | | | | | |
| Научна област | | | Лингвистика | | | | | | |
| Ужа научна област | | | Српски језик | | | | | | |
| Научна дисциплина | | | Историја језика | | | | | | |
| 1. | Предмет научног истраживања *(до 800 речи)* | | | | | | | | |
| Предмет научног истраживања биће језичке одлике *Барањског преписа Душановог законика*, насталог у првој трећини XVI века. Текст овог преписа објављен је фототипски, у оригиналној графији и у преводу на савремени српски књижевни језик (*Законик цара Стефана Душана. Књ. 3, Барањски, Призренски, Шишатовачки, Раковачки, Раванички и Софијски рукопис*, ур. Митар Пешикан, Ирена Грицкат-Радуловић, Миодраг Јовичић, САНУ – Завод за уџбенике и наставна средства, 1997), али до сада није био детаљније језички описан. Истраживање ће обухватити графију са палеографијом и правопис споменика, као и различите нивое језичке структуре: фонетику, фонологију, морфологију са творбом, лексику и синтаксу.  У одељку о графији биће анализирано: писање вокала, писање слоготворних *р* и *л*, писање сонанта *ј* и група *ја*, *је*, *ји*, *јо*, *ју*; писање консонаната *ћ*, *ђ*, *љ*, *њ* и гласовних група сачињених од поменутих консонаната и вокала; писање графије *дз* и сугласничке групе *шт*; писање лигатура и грчких графема. У овом поглављу биће дате и палеографске напомене о графијама коришћеним у *Барањском препису*.  Део о правопису бавиће се обележавањем полугласника и промена у сугласничким групама (једначење сугласника по звучности, једначење сугласника по месту творбе и упрошћавање сугласничких група), правописом краја реда, обележавањем бројева, писањем скраћеница и надредних слова, удвајањем слова, бележењем акцената, спирита и знакова интерпункције.  У одељку о фонетским и фонолошким одликама *Барањског преписа* биће речи о рефлексима вокала *јат*, о гласовним вредностима полугласника, о судбини иницијалне групе vq-, о рефлексима вокалног *р* и *л*, о промени *л* у *о* на крају речи и на крају слога. У овом делу рада размотриће се различитие гласовне алтернације у вези са вокалима (асимилација вокала, контракција вокала, покретни вокали и сл.). У оквиру дела о консонантском систему споменика говориће се о консонантима *ђ*, *ћ*, *ф*, *х*; о сугласничким групама *чт*, *чр*, *кт* и *вс*, као и о гласовним алтернацијама у вези са консонантима (палатализацијама, јотовањима, асимилацији сугласника, дисимилацији сугласника, губљењу сугласника итд.).  Опис морфолошких одлика језика *Барањског преписа Душановог законика* подразумева реконструкцију система облика са циљем да се установи удео одлика српског народног, односно српскословенског језика. Детаљна анализа променљивих и непроменљивих врста речи обухватиће: именице, именичке и придевске заменице, придеве неодређеног и одређеног вида, компарацију придева, основне, редне и збирне бројеве, личне и неличне глаголске облике. Део о непроменљивим речима тицаће се предлога, прилога и њихове компарације, речци, партикула, независних и зависних везника.  Најважнији начини грађења речи у *Барањском препису* – префиксација, суфиксација, слагање и конверзија речи – биће размотрени у одељку о творби речи.  Део о лексици *Барањског преписа* обрадиће разчилиту терминолошку лексику (пре свега правну), антропониме и топониме, као и лексику страног порекла пронађену у споменику.  У одељку о синтакси биће речи о појединим падежним значењима, реду речи, конгруенцији, употреби партиципа, употреби пасива и номинализацији реченичне структуре, као и о независним и зависним реченицама. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Литература неопходна за успешну обраду теме *Језик Барањског преписа Душановог законика* подразумева, како је то кандидат навео у приложеном списку, коришћење библиографских јединица из неколико области науке о српском језику, историје и словенске филологије. На почетном списку литературе налазе се: 1) синтезе о историјској фонетици и морфологији српског језика А. Белића, Ј. Вуковића, А. Младеновића; о историји српске ћирилице П. Ђорђића; о синтакси старог српског језика С. Павловића; 2) синтеза из српске дијалектологије П. Ивића; 3) монографије о појединим језичким споменицима, пре свега оним приближног времена настанка као и *Барањски препис* и одговарајуће или, по типу језика, приближне жанровске припадности, као што су: *Српска Александрида*, *Закон о рудницима* деспота Стефана Лазаревића, *Хиландарски медицински кодекс,* повеље и писма Српске деспотовине, други преписи *Душановог законика*; 4) студије о појединим питањима из историје језика И. Грицкат, П. Ивића, Ј. Грковић-Мејџор; 5) студије о преписима *Душановог законика* А. Соловјева, М. Ивић; 6) граматика старословенског језика С. Николића. Наведена литература представља сасвим добро полазиште за почетна истраживања, са чијим ће се продубљивањем проширити и обогатити списак литературе. | | | | | | | | | |
| 3. | Циљеви научног истраживања *(до 500 речи)* | | | | | | | | |
| Чињеница да ни један од до сада издатих двадесет пет преписа *Душановог законика* није добио детаљан језички опис, намеће више циљева приликом описа и проучавања језика *Барањског преписа*, који се рачуна у старије преписе. Основни циљ је да буде дат потпун опис графијских, правописних и језичких одлика овог преписа. Детаљне графијске и правописне одлике поткрепиће запажања о припадности споменика правописној школи. Истраживањем би требало да буде дат целовит опис јединица различитих нивоа језичке структуре, нарочито, као што је уобичајено у студијама ове врсте, у оквиру фонетике, фонологије и морфологије, док ће питања творбе, синтаксе и лексике бити расветљена делимично. На основу извршене језичке анализе биће утврђен удео српског народног и српскословенског језика у препису, што је у вези са жанровском припадношћу текста. Биће праћене особине српског народног језика и настојаће се да буде утврђена дијалекатска база преписивача. Описане и анализиране одлике језика *Барањског преписа* биће упоређене са језичким одликама других преписа на основу њихових постојећих описа објављеним углавном у издањима САНУ. По потреби ће бити извршена нова истраживања *Атонског преписа*, који је *Барањском*, како су показала претходна истраживања, текстолошки најсроднији. Језички опис *Барањског преписа* треба да буде упоређен са постојећим језичким одликама других споменика приближног времена настанка и блиске жанровске припадности (*Закон о рудницима деспота Стефана Лазаревића*, језик повеља и писама Српске деспотовине, *Српска Александрида*, *Хиландарски медицински кодекс*) да би се утврдио степен уједначености средњег стила књижевног језика у XVI веку. И на крају, језичком анализом треба да буде проверено датирање преписа које су у прошлом веку извршили Бошко Петровић, односно Александар Соловјев, Владимир Мошин и Никола Радојчић. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Очекује се да резултати докторске дисертације *Језик Барањског преписа Душановог законика* буду: целовит опис графијског и правописног система *Барањског преписа*, његово поређење са системима графије и правописа других споменикa и тиме проширивање знања о различитим питањима графије и правописа српске средњовековне писмености; детаљна анализа језичког система и поређење његових одлика са одликама језика других споменика, што би требало да поткрепи представу о најважнијим процесима у старосрпском језику у време настанка преписа; продубљивање сазнања о уделу српског народног и српскословенског језика у документима правне садржине; описивање особина српског народног језика у *Барањском препису* и њихово повезивање са одређеном дијалекатском области, чиме може бити дат допринос развоју историјске дијалектологије. Главни научни допринос истраживања биће целовита слика о језичким одликама једног од старијих преписа најважнијег српског средњовековног споменика државног права. Уз већ обрађен језик пословно-правне писмености стећи ће се још јаснија слика о одликама правног и пословног језика код Срба у XV и XVI веку, у чему се састоји шири допринос науци који доноси обрада ове теме. | | | | | | | | | |
| 5. | Примењене научне методе *(до 300 речи)* | | | | | | | | |
| Научне методе – корпусна, дескриптивна, компаративна и статистичка – које ће бити примењене при проучавању језика *Барањског преписа Душановог законика*, уобичајене су за проучавање језика споменика српске средњовековне писмености. Дескриптивна метода омогућава детаљан и објективан опис одговарајућих одлика графије и правописа, без којих се не може извршити опис и проучавање фонетске стране текста, као ни виших нивоа језика споменика (морфолошког, творбеног, лексичког и синтаксичког). Да би се утврдио однос различитих српских народних и српскословенских одлика биће коришћена и статистичка метода. Компаративна метода подразумева поређење података добијених истраживањем језика *Барањског преписа Душановог законика* са подацима добијеним претходним истраживањима из области историје српског језика и из области дијалектологије. Све одлике *Барањског преписа* – графијске, правописне, језичке – биће поређене са одликама других споменика старосрпске писмености из истог, а и нешто ранијег или каснијег периода. У обзир ће бити узети, пре свега, споменици у којима преовладавају црте народног језика: други преписи *Душановог законика* (посебно *Атонски*), повеље и писама Српске деспотовине, *Закон о рудницима* деспота Стефана Лазаревића, *Српска Александрида* и *Хиландарски медицински кодекс* – али неће бити искључени ни споменици писани претежно српском редакцијом. Поређење ће бити вршено и са савременим дијалекатским приликама оне области чије се језичке црте покажу у препису, како би се установило порекло преписивача, што је један од циљева рада. | | | | | | | | | |
| Предложена тема се прихвата неизмењена | | | **ДА** | | | **НЕ** | | | |
| Коначан наслов теме докторске дисертације | | | *Језик Барањског преписа Душановог законика* | | | | | | |
| **ЗАКЉУЧАК** *(до 100 речи)* | | | | | | | | | |
| Иако *Душанов законик* представља српски средњовековни правни споменик од изузетног значаја, ни један од до сада издатих двадесет пет преписа није добио детаљну и целовиту језичку анализу, премда постоје њихови краћи описи. У том смислу, студија о језику *Барањског преписа* (прва трећина XVI века), који спада у старије, не само да попуњава празнину у описивању језика правних списа српског средњег века, већ отвара могућност даљих компаративних изучавања унутар тога жанра, као и са споменцима блиске жанровске припадности. Уз постојећу анализу језика повеља и писама Српске деспотовине В. Поломца, опис језика *Барањског преписа* допринео би стварању целовитије слике језика српске средњовековне пословно-правне писмености. | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-005/20-015** | | | | | |
| Датум именовања Комисије | | | | **10. 9. 2020. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Марина Курешевић, ванредни професор | | | | председник |  | | |
| Српски језик и лингвистика | | | Филозофски факултет у Новом Саду | |
| (Научна област) | | | (Установа у којој је запослен) | |
| 2. | | Др Надежда Јовић, редовни професор | | | | ментор, члан |  | | |
| Српски језик | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Ирена Цветковић Теофиловић, ванредни професор | | | | члан |  | | |
| Српски језик | | | Филозофски факултет у Нишу | |
| (Научна област) | | | (Установа у којој је запослен) | |
| Датум и место:  …12. 10. 2020. Ниш…………………………… | | | | | | | | | |